laion/Wikipedia-Exotic huggingface dataset:
אליה זמור

אליה זמור (נולד ב-1983) הוא אתלט הרים ישראלי, העוסק באלפיניזם, טיפוס, רחיפה וריצת שטח. אליה זמור נולד בנתניה וסיים תואר ראשון בכלכלה בגיל 16. לאחר מעילת כרטיסי אשראי וזיוף דרכונים ברח לאירופה בגיל 19, שם חי שנים רבות בזהות בדויה. סיים תואר שני במימון בציריך. למד נגינה על קונטרבס בארוקי במילאנו. בוגר כלא רימונים (2016-2018). מדריך משנה למצנחי רחיפה הסמכה בריטית BHPA Aspirant Instructor. אתלט של FATMAP.com למצנחי רחיפה. חבר חילוץ והצלה בהתאחדות מצנחי רחיפה בהודו BPA. כיום מטפס הרים וטייס מצנחי רחיפה המתגורר בעיירה שאמוני שבאלפים הצרפתיים. שבירת שיא ישראל בטיסת מצנח רחיפה למרחק של 228 ק"מ והטיסה הראשונה בישראל מעל 200 ק"מ (2023). פרויקט טיפוס ורחיפה על טרילוגיית ההרים גראנד ג'ורס, מטרהורן ואייגר. לראשונה בהיסטוריה, 3 הפסגות חוברו עם מצנח רחיפה (2023). חציית כ-350 ק"מ מרכס הפרינאים בעזרת רחיפה והליכה (2022). חציית כ-350 ק"מ מההימלאיה ההודית מצ'מבה למנאלי בעזרת רחיפה והליכה (2021). שבירת שיא מרחק רחיפה של 190 ק"מ מפסגת המון בלאן (2024). השלמת Haute Route חורף - מסלול סקי טורינג משאמוני לצרמט (2018). טיפוס על אגיל וורט מפנה צפוני מסלול קוטורייה (Couturier) (2019). טיפוס על סלביט-שיאן מסלול רכס מערבי (2015). ניסיון לחצות את ההימלאיה ההודית מביר ללה באמצעות מצנח רחיפה (2022). כתב 3 מדריכי מסלולים: מסלולי הייק אנד פליי סביב לרכס המונבלאן Hike and Fly Tours Around the Mont Blanc מסלולי הייק אנד פליי בישראל Hike and Fly Routes in Israel מסלולי ריצת שטח במדבר הישראלי Selected Desert Running in Israel כתבות במגזין OUTPANEL.co.il מדיה וקבצים בנושא אליה זמור בוויקישיתוף אליה זמור, ברשת החברתית פייסבוק דני קושמרו, ‏גאון המחשבים שהפך לנוכל ובכלא החליט: אני אעוף כמו ציפור, באתר ‏מאקו‏, 21 באוקטובר 2022 רישום שיא הרחיפה הישראלי באתר הבינלאומי לרישום טיסות רחיפה אליה זמור, "הדבר היחיד שיכולתי לעשות הוא לצרוח": לבד, בהימלאיה, עם מצנח רחיפה, באתר ynet, 9 במרץ 2022 פודקאסט מטיילים בקלילות עם אריה פישלר על מסעות עם מצנח רחיפה ספורטאי ההרים שמסתער על הטור דה פראנס של הרחיפה Cloudbase Mayhem Podcast host Eliya Zemmour רישום שיא הרחיפה מפסגת המון בלאן באתר הבינלאומי לרישום טיסות רחיפה Eliya Zemmour set a distance record in Israel Eliya Zemmour Climb and Fly the Alpine Trilogy by XC Magazine Eliya Zemmour set a distance record from Mont Blanc summit
וינגרט (סלט)

סלט וינגרט (ברוסית: винегрет) הוא סלט מהמטבח הרוסי הפופולרי גם במדינות פוסט-סובייטיות אחרות. סוג מזון זה כולל ירקות מבושלים חתוכים לקוביות (סלק אדום, תפוחי אדמה, גזר), בצל קצוץ, כמו גם כרוב כבוש ו/או מלפפונים חמוצים. לפעמים מוסיפים גם מרכיבים אחרים, כגון אפונה ירוקה או שעועית. השם מגיע מהרוטב ויניגרט, המשמש כרוטב גם במנה זו. עם זאת, למרות השם, החומץ מושמט לעיתים קרובות בבישול המודרני, ומשתמשים רק בשמן חמניות או בשמן צמחי אחר. יש טבחים שמוסיפים את מי המלח מהמלפפונים הכבושים או מהכרוב הכבוש. יחד עם סלט אוליבייה והרינג שובה, הוינגרט מוגש כזקוסקי על שולחנות חגיגות בקהילות הרוסופיניות. על אף הפופולריות הנרחבת של המנה ברוסיה ובאוקראינה, מתכוני הסלט המעורב הבסיסי אומצו ממטבחי מערב אירופה כבר במאה ה-19 במקור, המונח וינגרט סימן כל תערובת של ירקות מבושלים חתוכים לקוביות עם חומץ. בהמשך המשמעות השתנתה לכל סלט מעורב עם סלק. ספרי בישול רוסיים ואוקראינים מודרניים עדיין מזכירים את האפשרות להוסיף פטריות, בשר או דגים, אבל זה נהוג רק לעיתים רחוקות. סלטים דומים על בסיס סלק מוכנים ברחבי צפון אירופה. דוגמאות הן סלט הרינג וסלט סלק במטבחים של צפון גרמניה וסקנדינביה (ראה גם בגרמנית: Heringssalat, בשוודית: Rödbetssallad), וכן רוסולי במטבח הפיני, כשהשם של האחרון נובע מרסול (рассол), המילה הרוסית למלח. וינגרט עם שעועית וינגרט עם אפונה ירוקה רשימת מנות רוסיות מדיה וקבצים בנושא וינגרט בוויקישיתוף Media related to Vinegret at Wikimedia Commons Vinaigrette Recipe, Russian Recipes Vinaigrette Recipe with Sauerkraut and Beans Vinaigrette Recipe, Natasha's Kitchen Vinegret - Russian Beet and Sauerkraut salad "Vasmer's Etymological Dictionary : Query result". starling.rinet.ru. נבדק ב-2023-01-16. Pohleobkin, William V. (2000). Кулинарный словарь [Culinary Dictionary]. Moscow: Centrpoligraf publishing house. ISBN 9785227004604. OCLC 45740345. Abaturov, P. V.; Akulov, L. S.; Ananyev, A. A. "Салаты и винегреты" [Salads and vinaigrettes]. Cookery (ברוסית). Moscow: Soviet state publishing house for business literature (1955-1558). И. А. Фельдман, Любимые блюда. Изд. Реклама, 1988, с. 180-186, מסת"ב 5-88520-031-9 (I. A. Feldman, Favourite dishes, Reklama publishing house, 1988, p. 180-186; Russian) Л. Я. Старовойт, М. С. Косовенко, Ж. М. Смирнова, Кулінарія. Київ, Вища школа, 1992, с. 218 (L. Ya. Starovoit, M. S. Kosovenko, Zh. M. Smirnova, Cookery. Kiev, Vyscha Shkola publishing house, 1992, p. 218; Ukrainian) В. В. Похлебкин, Национальные кухни наших народов. Москва, изд. Пищевая пром-сть, 1980 (William Pokhlyobkin, The Ethnic Cuisines of our Peoples. Moscow, Food Industry publishing house, 1980; Russian) Modern Cookery. 1845. "Salaatti". Raholan syötäviä sanoja. נבדק ב-2 ביוני 2018. {{cite web}}: (עזרה)
כריסטופר מהוני

כריסטופר מהוני (באנגלית: Christopher J. Mahoney) (נולד ב-1964) הוא קצין בדרגת גנרל המשרת כסגן מפקד חיל הנחתים של ארצות הברית. מהוני גדל בווימות' שבמסצ'וסטס. ב-1987 סיים תואר ראשון בכלכלה ממכללת הצלב הקדוש והתגייס לחיל הנחתים. לאחר שסיים קורס קציני חי"ר ב-1988, הוא עבר קורס טיס, הוכשר כטייס A-6 אינטרודר והוצב בטייסת VMA-224. בהמשך שירותו עבר הסבה לטיסה על מטוסי F-18 ושירת במגוון טייסות חיל הנחתים בגזרת האוקיינוס השקט, איטליה ועיראק. פיקד על טייסת VMA-224 ועל להק הנחתים ה-12. בתפקידי הקצונה הבכירה שימש סגן מפקד כוחות הנחתים בגזרת האוקיינוס השקט, ראש אגף אסטרטגיה ותכנון במטה חיל הנחתים, סגן מפקד פיקוד כוחות ארצות הברית ביפן, מפקד כנף הנחתים השלישית (2020–2021) וראש אגף תוכניות ומשאבים של חיל הנחתים. בנובמבר 2023 הועלה לדרגת גנרל ומונה לסגן מפקד חיל הנחתים. מהוני בוגר בית הספר לטיסה קרבית ובעל מעל 5,000 שעות טיסה במטוסי A-6, ‏F-5, ‏F-18 ו-F-35. כמו כן הוא בוגר המכללה לפיקוד ומטה של אוסטרליה ובעל תואר שני מאוניברסיטת קנברה (2001) ומכללת המלחמה של חיל האוויר (2007). מדיה וקבצים בנושא כריסטופר מהוני בוויקישיתוף ביוגרפיה באתר חיל הנחתים
Las Mujeres Ya No Lloran

Las Mujeres Ya No Lloran (בעברית: נשים לא בוכות יותר) הוא אלבום האולפן השנים-עשר של הזמרת-יוצרת הקולומביאנית שאקירה. האלבום יצא לאור ב-22 במרץ 2024, על ידי חברת התקליטים סוני מיוזיק לטין. מידע על האלבום Las Mujeres Ya No Lloran באתר MusicBrainz מידע על האלבום Las Mujeres Ya No Lloran באתר AllMusic האלבום Las Mujeres Ya No Lloran באתר Discogs האלבום Las Mujeres Ya No Lloran באתר אפל מיוזיק האלבום Las Mujeres Ya No Lloran באתר Last.fm "Las Mujeres Ya No Lloran - Album by Shakira". Apple Music. Apple Inc. אורכב מ-המקור ב-15 בפברואר 2024. נבדק ב-15 בפברואר 2024. {{cite web}}: (עזרה) Citations concerning Las Mujeres Ya No Lloran release formats: "Las Mujeres Ya No Lloran (Diamond) CD". Shakira | Shop. נבדק ב-15 בפברואר 2024. {{cite web}}: (עזרה) "Las Mujeres Ya No Lloran (Exclusive Emerald) 2 LP". Shakira | Shop. נבדק ב-15 בפברואר 2024. {{cite web}}: (עזרה) "Las Mujeres Ya No Lloran Digital Download". Shakira | Shop. נבדק ב-15 בפברואר 2024. {{cite web}}: (עזרה)
עורסאן יאסין

עורסאן יאסין (בערבית: عرسان ياسين) הוא פוליטיקאי ערבי ישראלי. שכיהן כראש עיריית שפרעם. יאסין נבחר לראשונה לראשות עיריית שפרעם בבחירות בנובמבר 1998 כשהוא זוכה ב־40.66% מהקולות. בית המשפט המחוזי בחיפה ביטל בדצמבר 1998 את תוצאות הבחירות, ובעקבות כך נערכו בחירות חוזרות בפברואר 1999, בהן זכה יאסין ב־64% מהקולות. כיהן כראש המועצה המקומית בשפרעם בשנים 1998-2008. במרץ 2008 המליצה משטרת ישראל להעמיד אותו לדין בחשד להענקת שוחד בחירות למועמד נגדי בבחירות למועצת שפרעם ב־2003 על מנת שיסיר את מועמדותו. בבחירות למועצת שפרעם בנובמבר 2008 הובס יאסין. נבחר פעם נוספת לתפקיד בחירות ב-2018 כשהתמודד מול נאהד ח'אזם שכיהן בתפקיד בשנים 2008–2013, מול ראש העירייה המכהן אמין ענבתאוי ומול מועמד נוסף (יחיא ספורי). יאסין זכה ב-44.37% מהקולות. לאחר בחירות 2013 תבע את ראש העיר הנבחר אמין ענבתאוי בתביעת לשון הרע בגין עלונים בהם האשים אותו במעשי שחיתות. שלוש שנים אחר כך ניצח בתביעה ובית הדין הטיל על ענבתאוי פיצויים על סך 30 אלף שקלים. יאסין התמודד לאורך השנים ברשימה עצמאית, אך נחשב למזוהה עם מפלגת הליכוד. הוא הביע תמיכה בהתנדבות ערבים ישראלים לשירות לאומי. ביולי 2020 נורו יריות לעבר ביתו. ב-2022 התבטא בנוגע לשיפוץ מתחמי קברי צדיקים בעיר ואמר כי הוא מזמין גם יהודים לבוא לגור בשפרעם. בשנת 2023 לאחר רצח אב ובנו ביישוב, התראיין לתקשורת כשברקע נשמעו יריות. על אף שקרא למדינה לטפל באלימות בחברה הערבית, התייחס בביטול ליריות שנשמעו וטען כי מדובר בירי של חיילים על רקע חג הקורבן: "הם יורים וחוגגים. מה יש? הלוואי והימים שלנו ככה יהיו", אמר. עם זאת, הביע נכונות לאפשר את כניסת שב"כ לכפרים הערביים במטרה לפעול כנגד הפשע המאורגן והאלימות בחברה הערבית. בבחירות 2024 הובס יאסין כאשר קיבל 11% מהקולות, רביעי מבין חמישה מועמדים, והוחלף על ידי נאהד ח'אזם בתפקיד. מדיה וקבצים בנושא עורסאן יאסין בוויקישיתוף עורסאן יאסין, ברשת החברתית פייסבוק עורסאן יאסין, ברשת החברתית אינסטגרם ילקוט הפרסומים, 4732, י"ג באדר התשנ"ט, 1 במרס 1999, עמ' 1932 אריק רודנצקי, הבחירות לרשויות המקומיות ביישובים הערביים: מבט על, אוניברסיטת תל אביב, 2018 אבי כהן, המשטרה: להעמיד לדין את ראש העיר שפרעם, באתר ynet, 17 במרץ 2008 ג'קי חורי, ראש העיר שפרעם נחקר באזהרה בחשד למתן שוחד, באתר הארץ, 2 בספטמבר 2007 הבחירות במגזר הערבי: עימותים ומהפכים, באתר וואלה, 11 בנובמבר 2008 يحيى صفوري- شفاعمرو تجمعنا, ברשת החברתית פייסבוק (בערבית) אתר פסק דין אפרים לביא ואריק רודניצקי, פוליטיקה, בחירות ושלטון מקומי ביישוב הערבי והדרוזי בישראל, הוצאת אוניברסיטת תל אביב, עמ' 36 הארץ, החמולתיות ניצחה, באתר הארץ, 29 באוקטובר 2003 אנשים שהמערכת בחרה, שאלת השבוע, באתר ערוץ 7, 6 בספטמבר 2007 נעה שפיגל, ג'קי חורי, רעולי פנים ירו לעבר ביתו ומכוניתו של ראש העיר שפרעם; אין נפגעים, באתר הארץ, 5 ביולי 2020 ג'לאל בנא, ראש עיריית שפרעם: "קורא ליהודים לבוא לגור אצלנו", באתר ישראל היום, 1 ביוני 2022 יאיר קראוס, חסן שעלאן, אב ובנו נרצחו בשפרעם, ראש העיר התראיין ל-ynet לקול יריות: "זה חג, אנשים נהנים ויורים" | צפו, באתר ynet, 28 ביוני 2023 "שטיבי ילך לעזאזל, שלא יגיד שלא רוצים את השב"כ", באתר רדיו חיפה, ‏9 ביוני 2023 ערך זה הוא קצרמר בנושא פוליטיקאים ישראלים. אתם מוזמנים לתרום לוויקיפדיה ולהרחיב אותו.
מפרץ ריגה

מפרץ ריגה (בלטבית: Rīgas Jūras Līcis; באסטונית: Liivi Laht) הוא מפרץ בים הבלטי, בין לטביה לאסטוניה. שטח מפרץ ריגה הוא 18,000 קמ"ר כשהעומק המרבי הוא 54 מטר מתחת פני הים. מפרץ ריגה מנותק באופן חלקי מהים הבלטי על ידי האי האסטוני סארמאה, בעיקר על ידי חצי האי סורבה והאי הסמוך מוהו. מפרץ ריגה מחובר לים הבלטי רק דרך מצרי סור (Suur Väin) בצפון ומצר אירבה (אסטונית: Irbe Väin; לטבית: Irbes Jūras Šaurums) במערב. האי רוהנו (Ruhnu) במרכז מפרץ ריגה שייך לאסטוניה. בין הערים השוכנות לחופי המפרץ נמצאות ריגה, יורמלה ופרנו. הנהרות העיקריים הזורמים אליו הם דאוגבה, ליילופה, גאויה, וסאלאקה. בחודשי החורף המפרץ מכוסה קרח שנמס בהדרגה בחודשי הקיץ. גישה לנמל ריגה אפשרית תוך שימוש בשוברי קרח. מדיה וקבצים בנושא מפרץ ריגה בוויקישיתוף מפרץ ריגה, באתר אנציקלופדיה בריטניקה (באנגלית) ערך זה הוא קצרמר בנושא מפרצים ובנושא לטביה. אתם מוזמנים לתרום לוויקיפדיה ולהרחיב אותו.
ים של דמעות (פירושונים)

האם התכוונתם ל... ים של דמעות – שיר שכתבה זמירה חן והלחין רפי גבאי והתפרסם בביצועם של זוהר ארגוב ושל נינט טייב ים של דמעות (אלבום) – אלבומו השישי של זוהר ארגוב ים של דמעות (שיר של נותי ליברמן) – שיר שיצר וביצע נותי ליברמן
דרדע'יא

דֶרְדְעַ֫'יַּא (בערבית: دردغيا) הוא כפר לבנוני נוצרי קטן בנפת צור שבמחוז דרום לבנון. הכפר נמצא בשכנות וממערב לארזון ובמרחק של כ-20 ק"מ מזרחית לעיר צור, בגובה של כ-380 מ' מעל פני הים. יש כמה סברות באשר למשמעות חלקו הראשון של השם - דר: במשמעות "עיגול" (כגון: אסם), או "בית" (دإر), או דר כשיבוש של "מנזר" (دير). החלק השני, דע'יא, יכול להיות במשמעות של "טהור", "נקי" וכן "שמחה". על פי תושבי הכפר, מדובר בכפר נוצרי עתיק יומין, אך אין מידע קונקרטי וסימוכין באשר לתקופה או לנסיבות הקמת הכפר. בתקופת הצלבנים, עברה ביישוב דרך סלולה למרכבות, שקישרה בין צור לבניאס ושרידים ממנה נותרו עד היום. בפברואר 2004 החליט משרד הפנים הלבנוני להעניק לכפר מעמד של כפר עצמאי. במלחמת לבנון השנייה נהרס חלק גדול מהבתים העתיקים של הכפר. אחת המשפחות העשירות בכפר, משפחת סמעאן, מימנה את הבנייה מחדש והשיפוץ, כנגד התחייבות בעלי הבתים שלא למכור אותם לזרים. ב-1987 חיו בכפר כ-950 איש. בשנת 2014 היו בכפר 915 בוגרים, בעלי זכות בחירה לפרלמנט הלבנוני. רוב האוכלוסייה נוצרית, ומיעוטם של התושבים - שיעים. שטח הכפר הוא כ-3,750 דונם והגידולים העיקריים הם זיתים, טבק ודגנים. لشيخ سليمان ظاهر, معجم قرى جبل عامل - ج ١, مؤسسة الإمام الصادق, עמ' 296 انشاء بلدية في بلدة دردغيا قضاء صور-محافظة لبنان الجنوبي, الجامعة اللبنانية, ‏26 פברואר 2004 آمال خليل, آل سمعان يعيدون دردغيا إلى الحياة, אל-אח'באר, 13 בספטמבר 2018 بلدة دردغيا - DerdGhaiya, lub-anan.com, ‏2014 بلال قشمر, دردغيا أيقونة قرى قضاء صور ورمز للعيش المشترك, addiyar.com, 7 באפריל 2016
אולאדי

אולאדי (ברוסית: оладьи; בצורת הקטנה: оладушки ,оладья; באוקראינית: оладки) הן חביתיות או פריטר קטנות עבות הנפוצות במטבח הרוסי ובמטבח האוקראיני. הבלילה לאולאדי עשויה מקמח חיטה או (כיום לעיתים רחוקות יותר) מקמח כוסמת, ביצים, חלב, מלח וסוכר עם שמרים או סודה לשתייה. הבלילה עשויה להכיל גם קפיר, חלב מוחמץ או יוגורט. אולאדי עשוי לכלול גם תוספות שונות, כגון תפוח או צימוקים . אולאדי מוגשים בדרך כלל עם סמטנה (שמנת חמוצה), וכן עם תוספות מתוקות כגון ריבה, פובידל, דבש וכו' ניתן להגיש גרסאות מלוחות עם קוויאר, בדומה לבליני . בדרך כלל, המונח אולאדקי במטבחים המזרחיים הסלאביים עשוי לציין גם לביבות העשויות עם מרכיבים אחרים, למשל לביבות תפוחי אדמה (картофельные оладьи), פנקייק שעועית (оладьи), לביבות אורז (рисовые оладьи), לביבות דלעת (кабачковые оладьи) וכו'. סירניקי (לביבות מטבורוג) עשויה גם להיחשב כסוג של אולאדי. המילה הסלאבית המזרחית העתיקה oladya כשם עצם, מקורה באה לידי ביטוי לראשונה בשנת 1470. כמאכל, הוא מוזכר לראשונה בדומוסטרוי (אנ'), הספר הרוסי מהמאה ה-16 של חוקי הבית, הוראות ועצות. המילה נובעת מיוונית עתיקה ἐλάδιον, הקטנה של ἔλαιον, "שמן זית", "חומר שמן". המילה "לטקה" המציין לביבות תפוחי אדמה במטבח היהודי נגזרת מהמילה אולאדקה. П. В. Абатуров; et al. (1955). М. О. Лифшиц (ed.). Кулинария. Москва: Госторгиздат, Министерство пищевой промышленности СССР. [P. V. Abaturov; et al. (1955). M. O. Lifschitz (ed.). Cookery (ברוסית). Moscow: Gostorgizdat, USSR Ministry of Food Industry.] Olena Benediktova (2016). 25 Popular Dishes from Ukraine. Olenka Books. ISBN 978-1-31018-162-7. Matthew Goodman (2001-11-23). "On Chanukah, Cheese Was the Norm, But Then Came the Potato". Forward. אורכב מהמקור ב-2005-09-07. נבדק ב-2017-05-30.{{cite web}}: תחזוקה - ציטוט: bot: original URL status unknown (link) Marks, Gil (2010-11-17). Encyclopedia of Jewish Food. Houghton Mifflin Harcourt. p. 707. ISBN 978-0544186316. נבדק ב-22 בדצמבר 2015. {{cite book}}: (עזרה) Елена Молоховец (1901). Подарок молодым хозяйкам (ברוסית). Санкт-Петербург. A Gift to Young Housewives, English translation (shortened): Joyce Stetson Toomre (1998). Classic Russian Cooking: Elena Molokhovets' a Gift to Young Housewives. Indiana University Press. ISBN 978-0-253-21210-8. Tatiana Whitaker (2010). A Taste of South Russia. Tatiana Whitaker. ISBN 978-1-44618-668-8. Vasmer, Maksimilian Romanovich (1973) [1958]. "Etimologichesky slovar russkogo yazyka" (Этимологический словарь русского языка) [Russian Etymological Dictionary] (ברוסית). Moskva: Progress. מדיה וקבצים בנושא אולאדי בוויקישיתוף Цвек Д.Я. (1989). Солодке печиво. Львів: «Каменяр». p. 101. ISBN 5-7745-0248-1. UKRAINIAN CULINARY GLOSSARY (PDF). UKRAINIAN NATIONAL WOMEN'S LEAGUE OF AMERICA. 1980. p. 65. "1775. Сырники сладкие". Кулинарная Энциклопедия. Рецептуры предприятий общественного питания (ברוסית). נבדק ב-2022-12-27.
פיטמאסטר

פיטמאסטר היא רשת מסעדות בשרים כשרה וישראלית הפועלת בפתח תקווה, אלונים, באר שבע, וירושלים. מסעדות פיטמאסטר מגישות "מופע קרניבורי" במהלכו השף (ה"פיטמאסטר") מכין את המנות במקום, בשיתוף עם קהל ובליווי הסברים. מקור השם הוא באנגלית: Pit - בור, תא, או מקום מוקף באדמה או אבנים המשמש לבישול בשר על אש גלויה, Master: מומחה, אמן, או בעל שליטה בתחום מסוים. לכן, "פיטמאסטר" מתייחס למומחה בבישול בשר על אש גלויה, בדרך כלל בעזרת מעשנה. הפיטמאסטר אחראי על שליטה בטמפרטורה, בחירת סוג העץ, הכנת הבשר ותהליך העישון. השם "פיטמאסטר" הפך פופולרי בשנים האחרונות בעקבות עלייה בפופולריות של בשר מעושן. הרעיון למסעדה עלה בזמן מפגשים של החבורה המייסדת במהלכם הכינו יחד בשר ושיתפו ביניהם את דרכיהם לבשל ולעשן בשרים. לאחר הקמת קבוצת פייסבוק והגעתה למעל 50 אלף חברים, שם חלקו מתכונים, ייעצו בידע ושיתפו מתכונים על נתחי בשר מיוחדים, החליטו על הקמת המסעדה. הסניף הראשון הוקם בפתח תקווה בשנת 2019, בשנת 2022 נפתח סניף נוסף בחוצות אלונים ובשנת 2023 סניף חדש וכשר למהדרין נפתח בירושלים. במאי 2024 נפתח סניף רביעי בבאר שבע לאחר ששניים מעובדי המסעדה בן שמעוני וגאיה חליפה נהרגו בטבח בפסטיבל המוזיקה ברעים, הנהיגו במסעדה שכל "משתה" בפיטמאסטר מתחיל ברגע לזכרם, הרמת כוסית. והקימו פינת זיכרון לבן וגאיה בכל מסעדה. מאבטחת שגרירויות בחו"ל למטבח: מומחה הבשר של פיטמאסטר מדבר, באתר כיפה, ‏2022-09-01 ליבי שפרלינג, פיטמאסטר: מסעדת הבשרים של קבוצת הפייסבוק הפופולרית, באתר הארץ, 4 בדצמבר 2019 ריטה גולדשטיין, ‏פיטמאסטר: החלום הרטוב של כל קרניבור, באתר ‏מאקו‏, 19 בנובמבר 2019 כל הבשר שחלמתם עליו – ואז עוד קצת, באתר www.makorrishon.co.il ריטה גולדשטיין, ‏פיטמאסטר בפתח תקווה: המקום שנהיה להיט, באתר ‏מאקו‏, 17 בדצמבר 2019 ריטה גולדשטיין, ‏10 המסעדות הכי מדוברות של ספטמבר 2022, באתר ‏מאקו‏, 1 בספטמבר 2022 The Pitmaster: The spectacular meat show comes to Jerusalem - review, The Jerusalem Post | JPost.com, ‏2023-08-12 (באנגלית אמריקאית) חווית הבשרים המיוחדת הגיעה לירושלים, באתר www.inn.co.il מאקו - מקומות בילוי בבאר שבע https://www.mako.co.il/travel-israel/Article-8d19901bf7e1291026.htm?utm_source=Whatsapp&utm_medium=Share&Partner=Whatsapp_Share
מיקולאי קשישטוף רדזיוויל

מִיקוֹלַי קְשִישְטוֹף רַדְזִיוִיל (בפולנית: Mikołaj Krzysztof Radziwiłł, בליטאית: Mikalojus Kristupas Radvila; 2 באוגוסט 1549 – 28 בפברואר 1616) המכונה היתום (בפולנית: "Sierotka", בליטאית: "Našlaitėlis"), היה אציל פולני-ליטאי בעל האחוזה של ניאסוויז' מ-1586, מרשל חצר (אנ') של ליטא מ-1569, מרשל גדול של ליטא מ-1579, שליט מבצר (אנ') של טרקאי מ-1586, וויבוד של טרקאי מ-1590, וויבוד של וילנה מ-1604 וסטארוסטה (אנ') של שיאוליאי. לאחר הקונגרס הראשון של וינה (אנ') ב-1515 כל בני משפחת רדזיוויל הוכתרו כנסיכים קיסריים ומיקולאי היה במעמד של נסיך של האימפריה הרומית הקדושה (אנ') (Reichsfürst - רייכספירסט ("נסיך קיסרי"). הוא זכה לכינוי "היתום", בינקותו, על ידי זיגמונט השני אוגוסט, מלך פולין (בזמן שהוריו עדיין היו בחיים). הוא התחתן עם חלסקה אופמיה וישניווייצקה ב-24 בנובמבר 1584, קלוויניסטית שבהשפעתו המירה את דתה לקתוליות. הוא השתתף במלחמת ליבוניה נגד רוסיה הצארית. בשנת 1573 היה חבר בשליחות דיפלומטית בצרפת עבור מלך פולין לעתיד, אנרי השלישי, מלך צרפת. בניגוד לרבים מבני משפחת רדזיוויל הוא ניסה להתרחק מהפוליטיקה, במיוחד מהפוליטיקה השושלתית של כמה מבני רדזיוויל אחרים כמו יאנוש רדזיוויל; הוא גם תמך בכוחות הנאמנים למלך ולחבר העמים הפולני-ליטאי במהלך מרד זבז'ידובסקי (אנ'), קונפדרציה של אצילים פולנים שאיימה על על המלך. הוא ניסה לשכנע את חברי הקונפדרציה להיכנע ללא שפיכות דמים מיותרת. כמו שאר בני משפחת רדזיוויל, הוא לא יכול היה להימלט מהשאיפות הפוליטיות של משפחתו, וכאשר היה צריך, הוא תמך בהן. הוא פעל בהצלחה לחנינה מלכותית לבן דודו יאנוש, ממארגני הרוקוס (אנ') (מרד אצילים) של הקונפדרציה. עם זאת, הוא גם סירב לתמוך בקשישטוף "פיורון" רדזיוויל (אנ'), שהסכסוך שלו עם משפחה חזקה אחרת איים לדרדר את הדוכסות הגדולה למלחמת אזרחים. מיקולאי התפרסם בזכות תיאור עשיר של עלייה לרגל שלו לארץ הקודש שפורסם בלטינית בשנת 1601 ובהמשך תורגם לפולנית כ-"Podróż do Ziemi Świętej, Syrii i Egiptu 1582-1584" (הטיול לארץ הקודש, סוריה ומצרים 1582-1584). במהלך מסעו ביקר לא רק בארץ ישראל, אלא גם בסוריה, מצרים, כרתים, קפריסין, איטליה, ויוון. רוברט ברטון בעודו עוסק בנושא אש אלמו הקדוש כתב על מסע זה ב"האנטומיה של המלנכוליה (אנ')" שלו: "רדזיוויליוס, הדוכס הפולוני, קורא לתופעה הזו, Sancti Germani sidus; ועוד אומר שהוא ראה את אותו הדבר לאחר בסערה, כשהפליג, 1582, מאלכסנדריה לרודוס". בהיותו ברומא, הוא פגש את המטיף הישועי הפולני פיוטר סקארגה (אנ') והקרדינל הפולני סטניסלאוס הוסיוס (אנ'), ששכנעו אותו להמיר את דתו מקלוויניזם לקתוליות, כפי שעשו מאוחר יותר אחיו האחרים, רבים על פי התעקשותו. הוא נודע גם בזכות חסויות התרבות והצדקה שלו. הוא היה המייסד של קלויסטרים רבים, בתי חולים וכנסיות. אחת מהקפלות בכנסייה הישועית בניאסוויז', שנוסדה על ידי מיקולאי קשישטוף, תהפוך למאוזוליאום של משפחת רדזיוויל, ששירת אותם במשך מאתיים וחמישים השנים הבאות. בניאסוויז', שהפכה למקום מושבו, הוא בנה גם טירה מבוצרת (כיום אתר מורשת עולמית בבלארוס). הוא היה פטרון של אמנים ומדענים; למשל הוא תמך בעבודותיהם של קרטוגרפים כמו תומאש מקוסקי. שאול ואהל מדיה וקבצים בנושא מיקולאי קשישטוף רדזיוויל בוויקישיתוף Peter Paul Bajer Short history of the Radziwill Family (אורכב 31.12.2006 בארכיון Wayback Machine) Radziwiłł, Mikołaj Krzystof (Nicolaus Christophorus Radzivilus) (1601), Hierosolymitana Peregrinatio [A Jerusalem Trip], Braniewo (Brunsberga): Georg Schönfels (Georgius Schonfels)
ג'ק אייקינס

ג'ק אייקינס (באנגלית: Jack Aikins; נולד ב-11 באוקטובר 2002) הוא שחיין אמריקאי, אלוף עולם (דוחה 2024) במשחה שליחים 4x100 מטר מעורב משולב ואלוף המשחקים הפאן-אמריקאיים (סנטיאגו 2023) במשחה ל-200 מטר גב. אייקינס נולד וגדל באטלנטה, ג'ורג'יה, בנם של מורין ובראד אייקינס. יש לו שתי אחיות שחייניות מצטיינות. מתאמן באוניברסיטת וירג'יניה. במשחקים הפאן-אמריקאיים שנערכו בסנטיאגו, צ'ילה בסוף אוקטובר 2023 זכה ב-4 מדליות, 3 זהב ו-1 כסף. מדליות זהב במשחה ל-200 מטר גב בשיא משחקים חדש של 1:56.58 דקות, במשחה שליחים 4x100 מטר מעורב ובמשחה שליחים 4x100 מטר מעורב משולב לאחר ששחה בשלב המוקדמות. מדליית כסף במשחה 4x100 מטר חופשי. באליפות העולם שנערכה בדוחה, קטר בפברואר הוא זכה ב-3 מדליות, 1 זהב ו-2 ארד. מדליית זהב במשחה שליחים 4x100 מטר מעורב משולב לאחר ששחה בשלב המוקדמות, כשחיין ראשון הוא קבע בגב תוצאה של 53.49 שניות ומדליות ארד במשחה שליחים 4x100 מטר חופשי ו-4x100 מטר חופשי משולב לאחר ששחה גם בשניהם בשלב המוקדמות. נוסף לכף, הוא סיים במקום רביעי במשחה ל-200 מטר גב בתוצאה של 1:56.21 דקות ובמקום שמיני במשחה ל-100 מטר גב בתוצאה של 54.50 שניות, בשלב חצי הגמר הוא קבע תוצאה של 53.72 שניות. 50 מטר גב: 24.81 שניות (2022) 100 מטר גב: 52.74 שניות (2024) 200 מטר גב: 1:56.04 דקות (2023) ג'ק אייקינס, באתר Swimrankings ג'ק אייקינס, באתר Swimrankings
הפגזת אלג'יר

המונח הפגזת אלג'יר משמש לתיאור הפגזות שונות של העיר אלג'יר. האם התכוונתם ל... הפגזת אלג'יר הראשונה (1682) (אנ') - בידי כוח צרפתי הפגזת אלג'יר השנייה (1683) (אנ') - בידי כוח צרפתי הפגזת אלג'יר השלישית (1688) (אנ') - בידי כוח צרפתי הפגזת אלג'יר (1770) – בידי כוח דני-נורווגי הפגזת אלג'יר (1783) (אנ') - בידי הצי הספרדי הפגזת אלג'יר (1784) (אנ') - בידי צי מאוחד ספרדי, מלטזי, נפוליטני ופורטוגזי הפגזת אלג'יר (1816) – בידי צי אנגלו-הולנדי הפגזת אלג'יר (ציור) (אנ') - ציור המתאר את הפגזת העיר בידי צי אנגלו-הולנדי ב-1816 הפגזת אלג'יר (1824) – בידי כוח בריטי
ג'ק פוסטר

ג'ייקוב ג'ק פוסטר (באנגלית: Jacob Jack Foster; נולד ב-6 בספטמבר 2000) הוא שחיין אמריקאי, אלוף עולם (דוחה 2024) במשחה שליחים 4x100 מטר מעורב משולב ואלוף המשחקים הפאן-אמריקאיים (סנטיאגו 2023) במשחה ל-100 מטר חזה ול-200 מטר חזה. פוסטר מתאמן באוניברסיטת טקסס באוסטין בהדרכתו של אדי ריס. אחיו הצעיר, קרסון פוסטר, סגן אלוף העולם בשחייה. באליפות ארצות הברית שנערכה בסטנפורד, קליפורניה בתחילת אוגוסט 2019 הוא זכה במדליית ארד במשחה ל-200 מטר מעורב אישי בתוצאה של 1:59.15 דקות, אחרי ריאן לוכטה (1:57.76 דקות) ושיין קאסאס (1:58.83 דקות). באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה במדליות זהב במשחה שליחים 4x200 מטר חופשי, לאחר ששחה בשלב המוקדמות. נוסף לכך, הוא סיים במקום שישי במשחה ל-400 מטר מעורב אישי בשיא איש חדש של 4:02.51 דקות. באליפות ארצות הברית שנערכה באינדיאנפוליס, אינדיאנה בסוף יוני 2023 הוא זכה במדליית ארד במשחה ל-200 מטר חזה בתוצאה של 2:09.10 דקות, אחרי מאט פלון (2:07.71 דקות) וג'וש מת'ני (2:08.32 דקות). במשחקים הפאן-אמריקאיים שנערכו בסנטיאגו, צ'ילה בסוף אוקטובר אותה שנה הוא זכה ב-4 מדליות זהב, במשחה ל-100 מטר חזה (59.99 שניות), במשחה ל-200 מטר חזה (2:10.71 דקות), במשחה שליחם 4x100 מטר מעורב ובמשחה שליחם 4x100 מטר מעורב משולב. באליפות העולם שנערכה בדוחה, קטר בפברואר הוא זכה במדליית זהב במשחה שליחים 4x100 מטר מעורב משולב לאחר ששחה בשלב המוקדמות. נוסף לכך, הוא סיים במקום רביעי במשחה ל-200 מטר חזה בתוצאה של 2:09.31 דקות, בשלב חצי גמר הוא קבע שיא אישי חדש של 2:08.78 דקות ועלה למשחה הגמר מהמקום הראשון ובמקום תשיעי במשחה ל-100 מטר חזה בשיא אישי חדש של 59.48 שניות. 100 מטר חזה: 59.48 שניות (2024) 200 מטר חזה: 2:08.78 דקות (2024) 200 מטר מעורב אישי: 1:58.64 דקות (2022) 400 מטר מעורב אישי: 4:13.74 דקות (2021) 400 מטר מעורב אישי: 4:02.51 דקות (2022) ג'ק פוסטר, באתר Swimrankings